‘జడ్జీల పేరుతో లంచాల’ కేసులో సీబీఐపై సుప్రీం ఆగ్రహంన్యూఢిల్లీ, డిసెంబరు 4: జడ్జీల పేరుతో లంచాల కేసుకు సంబంధించి ఒడిసా హైకోర్టు సిటింగ్ జడ్జి ఇంట్లో తనిఖీ చేయడానికి సీబీఐ వెళ్లడంపైనా, అక్కడ వారు వ్యవహరించిన తీరుపైనా సుప్రీంకోర్టు తీవ్ర అసంతృప్తి వ్యక్తం చేసింది. తమ సిబ్బంది తీరు పట్ల సీబీఐ గతంలోనే క్షమాపణలు చెప్పినా.. ఒక సిటింగ్ జడ్జి పట్ల అలా ఎలా వ్యవహరిస్తారని నిలదీసింది. అసలేం జరిగిందంటే.. జడ్జీల పేరుతో లంచాల కేసులో ఆరోపణలు ఎదుర్కొంటున్న ఒడిసా హైకోర్టు మాజీ జడ్జి జస్టిస్ ఖుద్దూసీ ఇంట్లో తనిఖీలకు వారంట్ పొందిన సీబీఐ బృందం ఈ ఏడాది సెప్టెంబరు 19 రాత్రి.. కటక్లో ఆయన ఉంటున్నట్టుగా భావిస్తున్న ఇంటికి వెళ్లింది. అయితే, ఖుద్దూసీ ఆ ఇల్లు వదిలి ఎప్పుడో వేరే చోటికి వెళ్లిపోయారు. ఆ ఇంట్లో ఒడిసా హైకోర్టు సిటింగ్ జడ్జి జస్టిస్ సీఆర్ దాష్ ఉంటున్నారు. అక్కడున్న సెక్యూరిటీ గార్డులు ఆవిషయాన్ని చెబుతున్నా సీబీఐ అధికారులు పట్టించుకోలేదని.. జస్టిస్ ఖుద్దూసీనే తప్పించుకోవడానికి అలా చెప్పిస్తున్నారని భావించి తనిఖీలకు ఒత్తిడి చేసినట్టు సమాచారం. దీనిపై న్యాయవిచారణ కోరుతూ ఒడిసా హైకోర్టు బార్ అసోసియేషన్ ఒక రిట్ పిటిషన్ దాఖలు చేసింది. జడ్జి నివాసం వద్ద ఉన్న సెక్యూరిటీ గార్డులు సీబీఐ అధికారులపై పోలీస్ స్టేషన్లో ఫిర్యాదు చేశారు. అనంతరం దీనిపై సీబీఐ ఒడిసా హైకోర్టు ప్రధాన న్యాయమూర్తికి, జస్టిస్ దాష్కు క్షమాపణలు తెలిపింది. ఒడిసా హైకోర్టు దీనిపై న్యాయవిచారణకు ఆదేశించగా.. ఈ కేసు విచారణను సుప్రీంకోర్టుకు బదిలీ చేయాల్సిందిగా సీబీఐ అత్యున్నత న్యాయస్థానాన్ని ఆశ్రయించింది.సోమవారం ఈ కేసును విచారించిన జస్టిస్ ఏకే సిక్రి, జస్టిస్ అశోక్ భూషణ్లతో కూడిన ధర్మాసనం.. ‘తనిఖీలకు వెళ్లినప్పుడు కనీసం ఆ ఇంటి గోడకు ఉండే నేమ్ ప్లేట్ను కూడా చూసుకోలేదా’ అని మందలించింది. అలాంటి తప్పుల్ని సీబీఐ లాంటి సంస్థ నుంచి ఊహించలేమని ఆక్షేపించింది. ఒడిసా హైకోర్టు ప్రధాన న్యాయమూర్తి, జస్టిస్ దాష్.. సీబీఐ క్షమాపణలను అంగీకరించారా లేదా అని ప్రశ్నించింది. ఆ విషయాన్ని తెలుపుతూ త్వరలో అఫిడవిట్ దాఖలు చేస్తామని సీబీఐ తరఫున వాదనలు వినిపించిన ఏఎ్సజీ తుషార్ మెహతా తెలిపారు. సెక్యూరిటీ గార్డుల ఫిర్యాదు మేరకు సీబీఐ అధికారులపై నమోదైన ఎఫ్ఐఆర్ను కొట్టివేయాల్సిందిగా ఆయన కోరగా.. అఫిడవిట్ దాఖలు చేసిన తర్వాత ఆ విషయాన్ని పరిశీలిస్తామంటూ ధర్మాసనం తదుపరి విచారణను జనవరి 5కు వాయిదా వేసింది.
‘jadjeela paerutho lanchaala’ kesulo cbipi supreem aagrahamnyuudillii, disembaru 4: jadjeela paerutho lanchaala kesuku sambandhinchi odisa hycortu sitting jadji intlo tanikhee cheyadaaniki cbi velladampainaa, akkada vaaru vyavaharinchina teerupainaa supreenkortu teevra asantrupti vyaktam chesindi. tama sibbandi teeru patla cbi gtamlone kshamaapanalu cheppina.. oka sitting jadji patla alaa ela vyavaharistaarani niladeesindi. asalem jarigindante.. jadjeela paerutho lanchaala kesulo aaropanalu edurkontunna odisa hycortu maji jadji justis khuddusi intlo tanikheelaku warant pondina cbi brundam ee edaadi septembaru 19 raatri.. kataklo aayana untunnattugaa bhaavistunna intiki vellindi. ayithe, khuddusi aa illu vadili eppudo vere chotiki vellipoyaaru. aa intlo odisa hycortu sitting jadji justis cr dash untunnaru. akkadunna security gaardulu aavishayaanni chebutunna cbi adhikaarulu pattinchukoledani.. justis khuddusinee tappinchukovadaaniki alaa cheppistunnaarani bhavinchi tanikheelaku ottidi chesinattu samacharam. deenipai nyaayavichaarana korutu odisa hycortu bar asosiation oka rit pitition daakhalu chesindi. jadji nivasam vadda unna security gaardulu cbi adhikaarulapai polies stationlo firyaadu chesaru. anantaram deenipai cbi odisa hycortu pradhaana nyaayamuurtiki, justis daashku kshamaapanalu telipindi. odisa hycortu deenipai nyaayavichaaranaku aadesinchagaa.. ee kesu vichaarananu supreenkortuku badili cheyalsindiga cbi atyunnata nyaayasthaanaanni aasrayinchindi.somavaram ee kesunu vichaarinchina justis eke sikri, justis ashok bhuushanlatoe kuudina dharmasana.. ‘tanikheelaku vellinappudu kaneesam aa inti godaku unde nem plaetnu kuudaa chusukoleda’ ani mandalinchindi. alanti tappulni cbi lanti samstha nunchi oohinchalemani aakshepinchindi. odisa hycortu pradhaana nyaayamuurti, justis dash.. cbi kshamaapanalanu angikarinchara leda ani prasninchindi. aa vishayaanni teluputuu twaralo affidavit daakhalu chestamani cbi tarafuna vaadanalu vinipinchina aasji tushar mehata telipaaru. security gaardula firyaadu meraku cbi adhikaarulapai namodaina efiaarnu kottiveyalsindiga aayana koraga.. affidavit daakhalu chesina tarvaata aa vishayaanni pariseelistaamantuu dharmasana tadupari vichaarananu janavari 5ku vaayidaa vesindi.